b'\n_START_ARTICLE_\nEl\xc3\xa4vien kuolleiden p\xc3\xa4iv\xc3\xa4\n_START_SECTION_\nJuoni\n_START_PARAGRAPH_\nEl\xc3\xa4vien kuolleiden p\xc3\xa4iv\xc3\xa4 alkaa ajallisesti hieman kauempaa kuin mihin Dawn of the Deadissa j\xc3\xa4\xc3\xa4tiin. Siviilisaatio on romahtanut lopullisesti ja zombit ovat vallanneet maailman. Hallituksen ja armeijan rippeet piilottelevat maanalaisissa bunkkereissa, yritt\xc3\xa4en l\xc3\xb6yt\xc3\xa4\xc3\xa4 hoitokeinoa epidemiaan. Floridassa kourallinen eloonj\xc3\xa4\xc3\xa4neit\xc3\xa4 el\xc3\xa4\xc3\xa4 maanalaisessa autioksi j\xc3\xa4\xc3\xa4neess\xc3\xa4 kaivoksessa, joista muodostettu pieni nelihenkinen pelastustiimi etsii Fort Myersist\xc3\xa4 selviytyji\xc3\xa4. Lopulta Sarah, Miguel, John ja McDermott palaavat tuloksetta tukikohtaansa, aidattuun kaivokseen._NEWLINE_Kaivoksessa puolet v\xc3\xa4est\xc3\xb6st\xc3\xa4 ovat sotilaita jotka pit\xc3\xa4v\xc3\xa4t kuria, kun taas toinen puoli koostuu tiedemiehist\xc3\xa4 ja tavallisista kansalaisista jotka yritt\xc3\xa4v\xc3\xa4t l\xc3\xb6yt\xc3\xa4\xc3\xa4 l\xc3\xa4\xc3\xa4kett\xc3\xa4 zombiepidemiaan. Koko joukkoa johtaa vastik\xc3\xa4\xc3\xa4n virkaansa astunut kapteeni Rhodes, joka on k\xc3\xa4rsim\xc3\xa4t\xc3\xb6n tulosten suhteen. Rhodes ei tunnu my\xc3\xb6sk\xc3\xa4\xc3\xa4n v\xc3\xa4litt\xc3\xa4v\xc3\xa4n ihmistens\xc3\xa4 hyvinvoinnista, ja mm. laiminly\xc3\xb6 Miguelin pahanlaatuisen stressin seuraukset. Tiedemiesten joukossa on hullun oloinen tohtori Matthew Logan jota sotilaat kutsuvat Frankensteiniksi. H\xc3\xa4n yritt\xc3\xa4\xc3\xa4 kehitell\xc3\xa4 ratkaisua omalla tavallaan - yritt\xc3\xa4m\xc3\xa4ll\xc3\xa4 kouluttaa zombeista kesyj\xc3\xa4 ja \xc3\xa4lykk\xc3\xa4\xc3\xa4mpi\xc3\xa4. H\xc3\xa4n onkin saanut aikaan muutoksia lempi-zombiessaan nimelt\xc3\xa4 Bub. Se esimerkiksi n\xc3\xa4ytt\xc3\xa4\xc3\xa4 muistavan mit\xc3\xa4 tehd\xc3\xa4\xc3\xa4n partater\xc3\xa4ll\xc3\xa4 tai puhelimella. Bub osaa my\xc3\xb6s sotilastervehdyksen sek\xc3\xa4 osoittaa Rhodesia aseella, josta kapteeni ei ole j\xc3\xa4rin ilahtunut._NEWLINE_P\xc3\xa4ivittisess\xc3\xa4 rutiinissaan, jossa sotilaat ker\xc3\xa4\xc3\xa4v\xc3\xa4t zombeja tutkimuksiin, Miguel ep\xc3\xa4huomiossaan tapattaa kaksi sotilasta ja saa pureman k\xc3\xa4teens\xc3\xa4. Sarah pys\xc3\xa4ytt\xc3\xa4\xc3\xa4 shokissa olevan miehen ja amputoi t\xc3\xa4m\xc3\xa4n raajan. Rhodes erist\xc3\xa4\xc3\xa4 loput tiedemiehet sotilaista kyll\xc3\xa4stytty\xc3\xa4\xc3\xa4n heid\xc3\xa4n t\xc3\xb6pp\xc3\xa4ilyihin. Rhodes saa my\xc3\xb6s selville, ett\xc3\xa4 Logan ruokkii Bubia kuolleilla sotilailla, jolloin t\xc3\xa4m\xc3\xa4n p\xc3\xa4\xc3\xa4ss\xc3\xa4 naksahtaa lopullisesti. Kapteeni tappaa Loganin, ja ottaa panttivangeikseen Johnin ja Loganin assitentin tohtori Fisherin. Sarahin ja McDermottin t\xc3\xa4m\xc3\xa4 j\xc3\xa4tt\xc3\xa4\xc3\xa4 zombien armoille pime\xc3\xa4\xc3\xa4n kaivokseen. Pakottaessaan Johnia lent\xc3\xa4m\xc3\xa4\xc3\xa4n sotilaat pois kaivoksesta John kielt\xc3\xa4ytyy, jolloin Rhodes ampuu Fisherin. Samaan aikaan Bub p\xc3\xa4\xc3\xa4see kahleistaan ja suuttuu Loganin kuolemasta, napaten maassa lojuvan pistoolin._NEWLINE_Puremasta selvinnyt Miguel p\xc3\xa4\xc3\xa4st\xc3\xa4\xc3\xa4 ulkona olevat zombit hissill\xc3\xa4 sis\xc3\xa4\xc3\xa4n kaivokseen, tullen sy\xc3\xb6dyksi. John onnistuu tainnuttamaan Rhodesin ja on aikeissa tappaa t\xc3\xa4m\xc3\xa4n. H\xc3\xa4n muuttaa mielens\xc3\xa4 ja l\xc3\xa4htee Sarahin ja McDermottin per\xc3\xa4\xc3\xa4n. Kaivos t\xc3\xa4yttyy zombeista, jotka repiv\xc3\xa4t j\xc3\xa4ljell\xc3\xa4 olevat sotamiehet kappaleiksi. Rhodes, joka pakeni kauemmas autollaan kohtaa Bubin. He k\xc3\xa4yv\xc3\xa4t pikaisen kaksintaistelun, jossa Bub saa nopeasti yliotteen Rhodesin panikoidessa. Ammuttuaan kapteenia muutaman kerran zombilauma viimeistelee Rhodesin. Bub tervehtii Rhodesia ja poistuu paikalta. Kuten aiemminkin Romeron elokuvissa, ihmisten tukikohta tuhoutuu sis\xc3\xa4isiin ristiriitoihin ja yhteisty\xc3\xb6kyvytt\xc3\xb6myyteen, ei niink\xc3\xa4\xc3\xa4n zombien hy\xc3\xb6kk\xc3\xa4ykseen, joka tosin viimeistelee tuhon. _NEWLINE_Sarah, John ja McDermott p\xc3\xa4\xc3\xa4sev\xc3\xa4t kuin p\xc3\xa4\xc3\xa4sev\xc3\xa4tkin helikopteriin, ja lent\xc3\xa4v\xc3\xa4t autiolle saarelle. Elokuva p\xc3\xa4\xc3\xa4ttyy Sarahin vet\xc3\xa4ess\xc3\xa4 yli p\xc3\xa4iv\xc3\xa4n kalenteristaan.'